b'\n_START_ARTICLE_\nSka\n_START_SECTION_\nPrvi val\n_START_PARAGRAPH_\nKmalu po drugi svetovni vojni se je na Jamajki za\xc4\x8dela pojavljati potreba po bolj modernih oblikah glasbe. \xc5\xa0irjenje radijske mre\xc5\xbee v ZDA je doseglo tudi ta karibski otok, ki je obnorel ob zvokih ritem in bluesa, jazza in ostalih sodobnih zvrsti. Potrebo po novi glasbi je izkoristilo nekaj lokalnih glasbenikov, ki so zdru\xc5\xbeili tradicijo s sodobnostjo in ustvarili novo glasbo, ki je kmalu postala novi simbol otoka._NEWLINE_Glasba je dobila onomatopoijsko ime ska, poznana pa je bila tudi kot Blue Beat po izjemno uspe\xc5\xa1ni zalo\xc5\xbeni\xc5\xa1ki hi\xc5\xa1i, ki je izdajala ve\xc4\x8dino prvih ska albumov. Glasniki te nove glasbe so postali Prince Buster, Byron Lee & the Dragonaires, Desmond Dekker, The Skatalites in drugi. Oni so tudi zaslu\xc5\xbeni, da se je ska v \xc5\xa1estdesetih letih 20. stoletja raz\xc5\xa1iril najprej v ZDA, kasneje pa \xc5\xa1e v Veliko Britanijo, kjer se je za\xc4\x8del drugi val.\n_START_SECTION_\nDrugi val\n_START_PARAGRAPH_\nTudi drugi val je dobil ime po zalo\xc5\xbeni\xc5\xa1ki hi\xc5\xa1i. V Veliki Britaniji je namre\xc4\x8d za razvoj ska glasbe v najve\xc4\x8dji meri skrbela zalo\xc5\xbeni\xc5\xa1ka hi\xc5\xa1a 2Tone Records, njen za\xc5\xa1\xc4\x8ditni znak, \xc5\xa1ahovnica (dva barvna tona), pa je postala tudi novi za\xc5\xa1\xc4\x8ditni znak obo\xc5\xbeevalcev 2Tone zvrsti ska glasbe. Obo\xc5\xbeevalci te glasbene zvrsti se imenujejo Rude-boy ali Rude-Girl (nevzgojeni fantje in dekleta). To obdobje (sedemdeseta leta 20. stoletja) je tudi najbolj plodno in je\xc2\xa0\xc2\xbbrodilo\xc2\xab\xc2\xa0najve\xc4\x8d legendarnih glasbenih skupin, ki so dosegale neverjetno priljubljenost pri vseh slojih dru\xc5\xbebe. Najvidnej\xc5\xa1i predstavniki so Madness, Bad Manners, The Selecter, The Specials in drugi. Priljubljenost te glasbe je trajala vse do za\xc4\x8detka devetdesetih let 20. stoletja, ko za\xc4\x8dne tovrstni stil zamirati.\n_START_SECTION_\nTretji val\n_START_PARAGRAPH_\nTretji val se razvije nekako v\xc2\xa0\xc2\xbbundergroundu\xc2\xab. V ska se za\xc4\x8dnejo me\xc5\xa1ati elementi punka, rocka in vseh ostalih zvrsti glasbe, te\xc5\xbei\xc5\xa1\xc4\x8de razvoja pa se prenese z Otoka v ZDA, to\xc4\x8dneje v New York. Tovrstno glasbo\xc2\xa0\xc2\xbbposvojijo\xc2\xab\xc2\xa0motoristi\xc4\x8dne skupine, gibanje skinheadov in ostale deviantne skupine, zato glasba danes u\xc5\xbeiva neupravi\xc4\x8den\xc2\xa0\xc2\xbbsloves\xc2\xab\xc2\xa0nasilne in nestrpne glasbe, kar pa dr\xc5\xbei le za majhen del tovrstne glasbe, ki jo izvajajo nekatere neonacisti\xc4\x8dne skupine po Evropi in ZDA. Mnogi bendi so sicer ostali zvesti izro\xc4\x8dilom njihovih predhodnikov, vendar so ska tudi malce posodobili. Za tretji val je zna\xc4\x8dilen predvsem hitrej\xc5\xa1i ritem in opu\xc5\xa1\xc4\x8danje trobil ter saksofona. Glavni predstavniki so The Toasters, za katere mnogi pravijo, da so spro\xc5\xbeili tretji val,The Pietasters,The Gadjits,The Scofflaws idr._NEWLINE_Drugi bendi pa so za\xc4\x8dutili potrebo po vra\xc4\x8danju h koreninam. To smer, ki se je za\xc4\x8dela v devetdesetih, imenujemo neo-trad ska. Glavni med njimi so Hepcat, The Slackers, Stubborn All-Stars, Skandalous All-Stars, Dave Hillyard And The Rocksteady Seven, Westbound Train idr. Poleg tega pa so se pojavil tako imenovani ska-jazz bendi. Gre za tradicionalnem skaju podobno glasbo, v kateri so dobrodo\xc5\xa1le improvizacije in nimajo stalnega vokala. Glavni predstavniki so New York Ska-Jazz Ensemble, Eastern Standard Time, Rotterdam Ska-Jazz Foundation idr._NEWLINE_Kot \xc5\xbee omenjeno so mnogi glasbeniki za\xc4\x8deli me\xc5\xa1ati elemente popa, punka, rocka \xc5\xbee v osemdesetih (npr. The Clash), najbolj pa v devetdesetih. Predvsem ti so povsem zasen\xc4\x8dili\xc2\xa0\xc2\xbbprave\xc2\xab\xc2\xa0ska bende in postali zelo popularni.Eni so me\xc5\xa1ali punk in ska. Prvi ska-punk/ska-core bendi so bili: Operation Ivy, The Mighty Mighty Boss Tones, sledijo pa jim skupine kot Mad Caddies, Voodoo Glow Skulls, Catch 22,MU330 pa tudi Rancid, ki sicer veljajo za punk skupino. Drugi so me\xc5\xa1ali ska in pop-rock. Ti bendi so brez dvoma najbolj popularni. To so No Doubt, Reel Big Fish, Save Ferris idr.'